RAGNI INDO-MALESI 393 



aculeis carentes, anteriores posterioribus vix robustiores; coxae 

 pleraeque saltern dimidio longiores sunt quam latiores, trochan- 

 teres coxis et femoribus multo angustiores , brevissimi ; femora 

 praesertim anteriora paullo compressa sunt, basi supra subito 

 dilatata, dein apicem versus sensim paullo angustata, supra ad 

 longitudinem recta vel paullo concavata, basi oblique truncata. 

 Patellae longae, tibiae cylindratae iis vix vel non dimidio lon- 

 giores; metatarsi cylindrati quoque. Unguiculi bini, qui parti pro- 

 priae minutae unguiculiferae inserti videntur, sat fortiter curvati 

 sunt , et dentibus non multis sed longis et densis pectinati ; 

 versus apicem oblique transversim striati videntur (fortasse serie 

 altera dentium brevissimorum et densissimorum hic praediti). 

 Abdomen inverse ovatum , circa dimidio longius quam latius , 

 antico , ubi declivitatem posticam cephalothoracis tegit , modo 

 leviter rotundatum , depressum , a latere visum in dorso modo 

 levissime convexum ; supra et subter scutis duo]3us duris tectum 

 est, quae spatium molle sat angustum inter se relinquunt, hoc 

 spatio a declivitate antica, ubi angustissimum est, posteriora 

 versus sensim latiori. Scutum dorsuale, quod totum dorsum igitur 

 tegit (non vero declivitatem abdominis posticam), dense et sat 

 crasse (multo crassius quam cephalothorax) impresso-punctatum 

 est paulloque pubescens. Scutum ventrale , quod totum ventrem 

 tegit, excepto spatio brevi transverso ante mamillas, et quod 

 partem inferiorem declivitatis abdominis anticae occupat quoque, 

 inverse ovatum paone est , postico sat late truncatum , eodemque 

 modo ac scutum dorsuale impresso-punctatum ; antico tubum bre- 

 vissimum (partem petioli abdominalem) format, qui partem pe- 

 tioli thoracalem angustam excipit ; sulco profundo (rima genitali) 

 fortiter procurvo anterius in duas partes est divisum, quarum 

 posterior anteriore circa duplo longior est; ad extremitates hujus 

 sulci, ad margines partis anterioris (ad basin laterum abdominis) 

 impressionem longitudinalem fortem ostendit scutum ventrale, 

 quae impressiones haud dubie spiracula duo anteriora continent ; 

 paullulo pone medium rimae genitalis alius sulcus transversus 

 sat brevis conspicitur, et in eo spiracula duo transversa distinctis- 

 sima adsunt, spatio inter se remota, quod eorum longitudinem 



